cyanic-selkie/wikianc huggingface dataset:
Hakeem Olajuwon
Sredina karijere
Iduća sezona bila je "crna tačka" za Rocketse tokom Olajuwonove karijere u klubu. Imali su omjer 42–40 i prvi put u Olajuwonovoj karijeri nisu ušli u doigravanje. Početkom sezone Olajuwon nije igrao dvije sedmice zbog ubrzanog rada srca. Uprkos svojim uobičajeno dobrim statistikama, nije uspio povući svoju ekipu iz osrednjosti. Od ulaska u finale 1986. Rocketsi su pet puta igrali doigravanje, ali je njihov omjer u tim serijama bio 1–5, od čega su četiri puta ispali u prvom krugu. Nakon ove sezone Olajuwon je zatražio razmjenu, djelomično zbog svog lošeg ugovora; njegova plaća bila je dosta niska za jednog vrhunskog centra, a njegov ugovor posebno je zabranio ponovne pregovore. Također je izrazio nezadovoljstvo pokušajima kluba da dovede kvalitetne igrače. Vjerovao je da Rocketsi "hvataju prečicu" na svakom koraku (tj. da klub ne radi ono što bi trebao raditi) i da su više zabrinuti za konačni finansijski bilans nego za pobjeđivanje. Uprava je također razbjesnila Olajuwona tokom sezone kad ga je optužila da je glumio povredu nožnog mišića zbog svog nezadovoljstva trenutnom situacijom oko ugovora. Njegov agent naveo je da su razlike između njega i organizacije bile "nepomirljive", a Olajuwon je javno uvrijedio vlasnika, Charlieja Thomasa, i čelnike kluba. Nova sezona se približavala, a jedan reporter Houston Chroniclea rekao je da je Olajuwonova razmjena "blizu sigurne stvari koliko to može biti".
Uprkos svemu, Olajuwon nije razmijenjen i Rocketsi su počeli sezonu s novim trenerom, Rudyjem Tomjanovichem. Olajuwon je poboljšao dodavanje 1992/93, postavivši novi lični rekord od 3,5 asistencija po utakmici. Ova spremnost da doda loptu povećala je i njegov realizatorski učinak, otežavajući protivničkim ekipama da ga udvajaju. Ostvario je novi najbolji prosjek u karijeri od 26,1 poena po utakmici. Rocketsi su postavili novi rekord franšize s 55 pobjeda i prošli u drugi krug doigravanja, u kojem su seriju protiv Seattle SuperSonicsa odveli u sedmu utakmicu, koju su izgubili 100–103 nakon produžetaka. Olajuwon je s 22 glasa bio drugi u izboru za najkorisnijeg igrača lige (titulu je osvojio Barkley s 59 glasova). Klub ga je nagradio produženjem ugovora na još četiri godine krajem sezone. Kao potpuna suprotnost u odnosu na prethodnu sezonu, Rocketsi su u sezonu 1993/94. ušli kao ekipa u usponu. Imali su jezgro sačinjeno i od mladih igrača i od veterana, s vođom Olajuwonom, koji je tek ulazio u vrhunac karijere.
Šampionske godine
Na osnovu svojih igara u sezonama 1993/94. i 1994/95. Olajuwon je stekao reputaciju igrača za ključne trenutke, ali i jednog od najboljih centara u historiji. Nadigrao je centre poput Ewinga, Robinsona, O'Neala i Mutomba te ostale igrače kojima je odbrana bila jaka strana, kao što su Dennis Rodman i Karl Malone. Mnoge od svojih sportskih bitaka vodio je protiv rivala iz Texasa, Davida Robinsona iz San Antonio Spursa. U njihovih 30 okršaja tokom perioda 1989–1996, kad su obojica bila na vrhuncu igre, Olajuwon je imao 26,3 poena po utakmici (47,6%), a Robinson 22,1 (46,8%).
Rocketsi su u finalu 1994, koje je otišlo u odlučujuću, sedmu utakmicu, pobijedili New York Knickse, ekipu Patricka Ewinga, Olajuwonovog starog rivala još iz univerzitetskih dana. Nakon što su zaostajali 1–2, Knicksi su preokrenuli na 3–2 i s prednošću ušli u šestu utakmicu. Rocketsi su u njoj imali vodstvo 86–84; u posljednjoj sekundi John Starks (koji je dotad već bio postigao 27 poena) pokušao je pogoditi tricu za pobjedu. Olajuwon je reagirao u ključnom trenutku i blokirao Starksov šut sa zvukom sirene. U sedmoj utakmici Olajuwon je imao 25 poena i deset skokova (najviše u utakmici), što je pomoglo da Rocketsi dođu do pobjede, čime su u Houston donijeli prvi trofej u profesionalnom sportu još od 1961, kad su Houston Oilersi osvojili American Football League. Olajuwon je dominirao nad Ewingom u njihovom međusobnom okršaju, postigavši više poena od njega u svakoj utakmici finala, uz prosjek od 26,9 poena i 50% šuta iz igre, za razliku od Ewingovih 18,9 poena i 36,3% šuta. Za svoj doprinos dobio je nagradu za najkorisnijeg igrača finala, koja nosi ime po Billu Russellu.
Olajuwon je bio na vrhuncu karijere. 1994. postao je jedini igrač u historiji NBA lige koji je u istoj sezoni osvojio nagradu za najkorisnijeg igrača lige, najkorisnijeg igrača finala i odbrambenog igrača godine. Također je postao prvi igrač rođen u inozemstvu koji je osvojio nagradu za najkorisnijeg igrača lige.
Godine nakon titula
Serija Rocketsa od dvije uzastopne titule zaustavljena je u drugom krugu doigravanja naredne sezone, u kojem su ih savladali Seattle SuperSonicsi, koji su na kraju postali prvaci Zapadne konferencije. U martu 1995. Jordan se vratio nakon 21 mjeseca pauze i njegovi Chicago Bullsi dominirali su ligom u sljedeće tri godine (1996–1998). Bullsi i Rocketsi nikad se nisu sreli u doigravanju. Rocketsi su u sezoni 1996/97, u kojoj ih je pojačao Barkley, imali 57 pobjeda, a u nju su krenuli izvanredno ostvarivši omjer 21–2, ali su izgubili finale Zapadne konferencije od Utah Jazza u šest utakmica. Nakon što je u prethodne dvije sezone imao prosjek 26,9 i 23,2 poena po utakmici, Olajuwonu je u sezoni 1997/98. taj prosjek opao na 16,4 poena. Nakon poraza od Utaha u 1. krugu doigravanja u pet utakmica Drexler je objavio povlačenje iz košarke. Sljedeće sezone Rocketsi su iz Bullsa doveli veterana Scottieja Pippena i u sezoni koja je bila skraćena zbog štrajka vlasnika klubova (tzv. lockouta) ostvarili omjer 31–19. Olajuwon je popravio prosjek na 18,9 poena po utakmici i po 12. put, ujedno i posljednji u karijeri, izabran je u najbolju petorku sezone. Međutim, Rocketsi su ponovo izgubili u prvom krugu, ovog puta od Lakersa. Po završetku sezone Pippen je razmijenjen u Portland.
Toronto Raptors
Rocketsi su počeli s ponovnom izgradnjom ekipe, dovevši mlade bekove Cuttina Mobleya i Stevea Francisa, koji je 2000. podijelio nagradu za novajliju godine s Eltonom Brandom. 2. augusta 2001, nakon što je odbio ugovor s Rocketsima u vrijednosti od 13 miliona dolara, Olajuwon je razmijenjen u Toronto Raptorse za pikove na draftu (od kojih je najviši bio Boštjan Nachbar kao 15. pik na draftu 2002), dobivši trogodišnji ugovor vrijedan 18 miliona dolara. U sezoni 2001/02. imao je najniži prosjek poena i skokova po utakmici u karijeri (7,1 poen i 6 skokova). Ispostavilo se da mu je to bila posljednja sezona – u jesen 2003. odlučio se povući iz košarke zbog povrede leđa. Olajuwon se povukao kao vodeći po broju blokada u historiji NBA (3830) iako se službena statistika za blokade vodi tek od sezone 1973/74. Nedugo nakon povlačenja Rocketsi su penzionisali njegov dres s brojem 34.
Reprezentacija
Godine 1980, prije dolaska u SAD. Olajuwon je igrao za juniorsku reprezentaciju Nigerije na Panafričkim igrama. To mu je stvorilo probleme kad je pokušao igrati za američku reprezentaciju. Pravila FIBA-e zabranjuju da igrač nastupa za više od jedne reprezentacije na međunarodnim takmičenjima, a igrači moraju proći kroz period čekanja u trajanju od 3 godine za promjenu državljanstva. Olajuwon nije mogao biti uvršten u "Dream Team" s obzirom na to da još nije bio postao američki državljanin.
To se desilo tek 2. aprila 1993. Za OI 1996. dobio je izuzeće od FIBA-e i mogao je biti pozvan u Dream Team 3, koji je na kraju osvojio zlatnu medalju u Atlanti. Tokom olimpijskog turnira dijelio je minute s O'Nealom i Robinsonom. Odigrao je sedam od osam utakmica, od čega je u dvije bio starter. Imao je prosjek od pet poena i 3,1 skok po utakmici te osam asistencija i šest ukradenih lopti u sedam utakmica.
Igrački profil
Olajuwon je bio veoma vješt i u odbrani i u napadu. U odbrani, njegova rijetka kombinacija brzine i snage omogućavala mu je da efikasno čuva širok raspon igrača. Bio je poznat i po izvanrednoj blokerskoj sposobnosti i po jedinstvenom talentu (za igrača u reketu) za krađu lopti. On je jedini igrač u historiji NBA koji je u istoj sezoni imao više od 200 blokada i više od 200 ukradenih lopti. U cijeloj karijeri ostvario je prosjek od 3,09 blokada i 1,75 ukradenih lopti po utakmici. Jedini je centar koji se nalazi među prvih deset igrača svih vremena po broju ukradenih lopti. Također je bio izvanredan skakač, s prosjekom karijere od 11,1 skok po utakmici. Dvaput je bio najbolji skakač sezone (1989. i 1990) i najbolji odbrambeni igrač godine, a 5 puta biran je u najbolju odbrambenu petorku lige.
U napadu je bio čuven po spretnom šutu u zoni oko koša i brzom radu nogu pod košem. S loptom u rukama pokazivao je široku lepezu varki i okreta, koji su posebno istaknuti u njegovom zaštitnom potezu, Dream Shakeu (vidi ispod). Bio je dobar strijelac, ostvarivši prosjek karijere od 21,8 poena po utakmici, i natprosječan u skokovima u napadu (3,3 skoka u napadu po utakmici u karijeri ). Osim toga, postao je vješt dribler sa sposobnošću da postiže poene u situacijama kad bi bio licem okrenut prema košu, kao igrači na vanjskim pozicijama. On je jedan od samo četiri igrača koji su zabilježili tzv. quadruple double (dvocifreni rezultat u četiri statističke kategorije u jednoj utakmici). Treba primijetiti da ovo nije bilo moguće prije sezone 1973/74, otkad su se u NBA počele voditi statistike za blokade i ukradene lopte.
Dream Shake
Olajuwon se etablirao kao neobično vješt ofanzivni igrač za visokog čovjeka, usavršivši seriju finti i okreta koji su postali poznati kao njegov zaštitni znak Dream Shake. Izvedeni s neobičnom brzinom i snagom, još se i danas smatraju vrhuncem rada nogu za visokog igrača. Shaquille O'Neal izjavio je: "Hakeem ima pet poteza, zatim četiri protivpoteza – to mu daje 20 poteza." Sam Olajuwon smjestio je porijeklo ovog poteza u svoje nogometne dane. "Dream Shake zapravo je bio jedan od mojih nogometnih poteza koje sam prenio u košarku. Njime se postiže jedna od tri stvari: prvo, protivnik se upućuje u pogrešnom smjeru i čini da ide suprotnim; drugo, 'zamrzavate' protivnika [u mjestu] i ostavljate ga razorenog u njegovoj putanji; treće, 'otresate' protivnika sa sebe i ne ostavljate mu šansu da omete šut." Dream Shake bio je veoma težak za odbranu baš kao i Jabbarov nebeski horok.
Jedan od poznatijih Dream Shakeova desio se u drugoj utakmici finala Zapadne konferencije 1995. protiv Spursa. Dok ga je čuvao Robinson, Olajuwon je izveo tzv. cross-over dribling, probio se do koša i fingirao polaganje. Robinson, koji je također bio odličan odbrambeni igrač, držao se uz Olajuwona i nije skočio. Olajuwon se tada okrenuo u smjeru suprotnom od kazaljke na satu i lažirao skok-šut. Robinson, koji je izabran za najkorisnijeg igrača lige 1995, nasjeo je na varku i skočio da blokira šut. Dok je bio u zraku, Olajuwon se provukao ispod njega i izveo lahko polaganje.
Farmakogenetika
Farmakogenetika proučava genetičke razlike u metaboličkim putemima koji utiču na individualne odgovore na lijekove, uključujući terapeutsko dejstvo i moguće nuspojave.
Hakeem Olajuwon
Van terena
Osim engleskog, Olajuwon govori francuski, arapski te nigerijske jezike joruba i ekiti. Tokom 18-ogodišnje karijere u NBA zaradio je više od 107.000.000 dolara.
Farmakogenetika
Farmakogenetika – onkologiji – uobičajeno se  odnosi na germinalne mutacije, tj. jednonukleotidne polimorfizame gena koji kodiraju enzime  jetre, a koji su  odgovorni za uklanjanje lijekova i  farmakokinetiku. Istovremeno, pojam farmakogenomika uključuje somatske mutacije u tumorskoj DNK,  koji uzrokuju promjene u odgovoru na lijek (tj.  KRAS mutacije kod pacijenata  koji su tretirani receptor anti-Her1 biološkim agensima).
Hakeem Olajuwon
Više obrazovanje
Pohađanje koledža također je bilo važno Olajuwonu. Na Univerzitetu u Houstonu glavni predmet bio mu je tjelesni odgoj.
Farmakogenetika
Historija
Prva zapažanja genetičkih varijacija u odgovoru na lijekove potiču iz 1950-ih, koja se odnose na mišićni relaksans suksametonij hlorid i lijekove metabolizirane N-acetiltransferazom. Jedna od 3.500 evropeidnih osoba ima manje efikasnu varijantu enzima  (butirilholinesteraza)  koja metabolizira suksametonij hlorid. Kao posljedica toga, učinak lijeka je produžen, sa sporijim oporavak od hirurške paralize. Varijacija u N-acetiltransferaznom genu dijeli ljude u "spore acetilatora" i "brze acetilatore",  sa vrlo različitim periodom poluraspada  i krvnim koncentracijama tako važnih lijekova kao što su izoniazid (antituberkulotik) i prokainamid (antiaritmik). Kao dio urođenog sistema za čišćenje tijela ksnobiotici  P450 oksidaze  (CYP) su u velikoj mjeri uključeni u metabolizam lijekova, a  genetička varijacija u CYP pogađa i  velike populacije. Jedan od članova natporodice  CYP, CYP2D6, danas ima više od 75 poznatih alelnih varijanti, od kojih neke nemaju nikakvu aktivnost, a  druge je povećavaju. Procjenjuje se da 29% ljudi u nekim dijelovima IstočneAfrike može imati više kopija gena, i stoga neće biti adekvatno tretiranano standardnim dozama lijekova protiv bolova, kao što je kodein (koji se aktivira enzimom). Prva genomska istraživanja specijaliziranog naučnog udruženja (GWAS) povezana su sa dobno ovisnom makularnom degeneracijom (AMD) sa SNP na hromosomu 1  koji povećava rizik od  AMD. AMD je najčešći uzrok sljepoće, kod više od sedam miliona Amerikanaca. Do ove studije u 2005. godini, samo se znalo da je AMD uzrokovan upalom tkiva mrežnice, a ne odgovornim  genima.
Hakeem Olajuwon
Islam
Tokom karijere na koledžu i u prvim godinama u NBA ligi Olajuwon je često bio nediscipliniran, raspravljao se sa sudijama i upadao u manje okršaje sa drugim igračima, često zarađujući tehničku grešku. Kasnije se zainteresirao za duhovnost, postajući pobožniji musliman. 9. marta 1991. promijenio je svoje ime Akeem u konvencionalniji oblik Hakeem, rekavši: "Ne mijenjam pisanje svog imena, ispravljam ga". Kasnije se prisjetio: "Proučavao sam Kur'an svakog dana. Kod kuće, u džamiji... Čitao bih ga u avionu, prije utakmica i poslije njih. Upijao sam vjeru i učio nova značenja svaki put kad bih okrenuo stranicu. Nisam se površno bavio vjerom, predao sam joj se." "Njegova vjera dominira njegovim životom", rekao je Drexler 1995. Olajuwon je i dalje bio priznat kao jedan od elitnih centara u ligi uprkos tome što je striktno postio ramazanski post, koji bi ga zadesio tokom sezone kroz karijeru. Poznato je da bi ponekad igrao bolje tokom ramazana, a 1995. proglašen je igračem mjeseca u februaru iako je ramazan te godine počeo 1. februara.
Život poslije NBA
Olajuwon je u Houstonu igrao 20 uzastopnih sezona: dvije na koledžu i 18 u NBA. Smatraju ga lokalnom ikonom i jednim od najomiljenijih hjustonskih sportista. Imao je veliki uspjeh na tržištu nekretnina u Houstonu; procjene njegovog profita na ovom polju prelaze 100 miliona dolara. Kupuje jedino gotovinom s obzirom na to da islam zabranjuje kamatu. Vrijeme provodi na relaciji između Jordana, kamo se preselio s porodicom radi islamskih studija, i svog ranča u blizini Houstona.
Godine 2006, u periodu između dvije NBA sezone, otvorio je svoj prvi kamp "Big Man", gdje podučava mlađe igrače nijansama u igri pod košem. Iako nikad nije izrazio želju da se bavi trenerskim poslom, želi vratiti košarci kao igri pomažući mlađim igračima. Upitan o tome da li je liga postala orijentirana prema bekovima i da li su visoki igrači "izbačeni" iz fokusa, odgovorio je: "Ako se radi o visokom igraču koji je samo visok, možda. Ali ne ako igrate sa brzinom, s agilnošću. Košarka će uvijek biti igra visokih igrača ako visoki igrači igraju na pravi način. U odbrani visoki igrač može hvatati lopte i blokirati. U napadu odvlači dvojicu [na sebe] i stvara prilike. Može doprinijeti toliko mnogo, olakšati cijelom timu." Kamp vodi besplatno. Radio je s nekoliko igrača iz NBA, uključujući Emeku Okafora i Yao Minga. U septembru 2009. radio je i s Kobejem Bryantom na potezima u reketu i Dream Shakeu. U skorije vrijeme radio je s Dwightom Howardom, pomažući mu da proširi dijapazon poteza pod košem i podstičući ga na više mentalnog fokusa. 2011. godine, također između sezona, LeBron James odletio je u Houston i proveo vrijeme radeći s Olajuwonom. Olajuwon je radio i s Amar'eom Stoudemireom, Carmelom Anthonyjem i visokim dvojcem iz Denver Nuggetsa, JaValeom McGeejem i Kennethom Fariedom.
IC 3717
IC 3717 (također poznat kao MCG 7-26-47 i PGC 42900) je spiralna galaksija koja je udaljena oko 331 miliona sg od Zemlje i nalazi se u sazviježđu Lovački psi. Najveći prečnik je 0,70 (67 hiljada sg) a najmanji 0,2 uglovnih minuta (19 hiljada sg). Prvo otkriće je napravio Charles Joseph Etienne Wolf 21. marta 1903. godine.
Hakeem Olajuwon
Život poslije NBA
Godine 2008. uveden je u Kuću slavnih. 10. aprila iste godine Rocketsi su predstavili skulpturu izrađenu u njegovu čast, a postavljena je kod Toyota Centera.
IC 3717
Najbliži NGC/IC objekti
Sljedeći spisak sadrži deset najbližih NGC/IC objekata.
Hakeem Olajuwon
Život poslije NBA
Pojavio se na draftu 2013, posljednjem kojim je rukovodio dugogodišnji komesar lige David Stern, nakon što je Stern objavio posljednji pik u prvom krugu. Olajuwon je bio prvi pik koji je Stern objavio 1984, kad je tek stupio na funkciju.
1. augusta 2015. Olajuwon je imao specijalno pojavljivanje u ekipi "Afrike" u egzibicijskoj utakmici NBA Africa 2015. Sljedeće godine postao je član i FIBA-ine kuće slavnih.
Rakovac (Pale, RS)
Rakovac je naseljeno mjesto u općini Pale, Bosna i Hercegovina.
Buša
mini|desno|300px|Buša. Buša je autohtono malo kratkorogo planinsko domaće goveče, koje je u svom zenitu bilo rasprostranjeno na širem prostoru Balkanskog poluostrva. Od ranog Srednjeg vijeka pa sve do sredine 20. vijeka bila je dominantna rasa goveda u brdsko-planinskim prijedelima Balkana. Tokom 20. vijeka oplemenjivanjem sa drugim rasama dovedena je na ivicu opstanka. Na početku 21. vijeka otkriveno je da buše imaju haplogrupu koja se inače nalazi samo u neolitskoj stoci.
Ova rasa je sitna i slabije razvijeno od ostalih evropskih goveda, dok je slične građe sa ostalim sojevima kratkorogog govečeta na Karpatima, Bliskom istoku i Maloj Aziji (anadolsko goveče). Visina grebena je kod krave od 90 do 110 cm, kod bikova je 10–15 cm veća visina grebena u odnosu na kravu. Prosječna tijelesna masa za kravu u narodnom govedarstvu se kreće od 150 do 200 kg, dok se u vrlo dobrim zapatima krave mogle biti teške 250–300 kg. Od 3 do 4 godine bik dostiže punu težinu, a mogli su biti teži od krave 100 kg. mini|desno|200px|Volovi buše vuku zaprežna kola u BiH krajem 19. vijeka. Za priplod se može koristiti i do 12 godina i za to vrijeme otele 8-10 teladi. Bikovi počinju da se koriste za priplod u uzrastu od 18 mjeseci i obično se koriste 7-8 godina. Buša je kasnostasna rasa goveda. Rast završava sa 3-5 godina. Najčešće se prvi put pripušta u uzrastu od 15-18 mjeseci. Životni vijek je oko 20 godina. Daje relativno malo mlijeka, u narodnom govedarstvu u prosjeku oko 600-700 litara po laktaciji, sa oko 4 % mliječne masti. Laktacija traje relativno kratko od 5 do 7 mjeseci što omogućava visoku plodnost. mini|desno|200px|Buše. Spada u skupinu jednobojenih goveda. Boja može da bude crna, siva, zelenkasto-divlja, crvena, bijela, krem, plava i tigrasta. Čista buša nema jasno izražene šare bilo gde po tijelu. Mogu da se jave prelazi boja ali postepeni, uglavnom po bokovima, plećkama, butovima. Tokom vrijemena na određenom geografskom području razvilili su se pojedini varijateti pa se govori o sojevima. Najređa je bila tigrasta i albino bez pigmenta sa roze njuškom i očima bijele boje. Sluzokože su tamno pigmentirane, kao i papci i rogovi. Oko gubice postoji vijenac svjetlih dlaka, takozvana srneća gubica. Glava je duga i klinasta, rogovi su kratki, tanki i vijenčasti (_) ili zakržljali, postoje šuti primijerci ili su postojali. Kod bikova se rogovi ne savijaju uvjek u vijenčastu formu već mogu da budu pravi, odnosno da idu samo u stranu.
Mišići su suhi, koža je elastična, tanka i fina, usled neuhranjenosti koža ogrubi, zadeblja a životinja začupavi. Vime je kratko, plitko, malo, ima pravilan oblik, nekad pigmentirano nekad ne. Ona je čvrste i kompaktne građe pa je korištena za rad. Koristila se u narodnom govedarstvu za sve tri proizvodnje: rad, mlijeko i meso. mini|desno|200px|Buše vuku kola u selu [[Velika Lukanja nedaleko od Pirota 1956. godine.]] Buša je do sredine 20. vijeka bila glavno govedo kod stanovnika na širem prostoru Balkana, a rasprostirala se južno od rijeke Save i Dunava, od Avale do Olimpa i od Rodopa do Velebita. Buše su gajene zajedno sa ovcama u planinskim prijedelima na ekstenzivni (primitivan) način. Oko njih se manje radilo i vodilo računa nego oko ovaca. Buše su se u držale na paši i u brstu, a u nekim krajevima držane su u sampasu (slobodnoj ispaši) i zimi i ljeti. Buše su podnosile slabu hranu i smještaj. Držane su u nepokrivenim torovima, a zimi na mjestima zaklonjenim od vjetra. Od kravljeg i ovčijeg mlijeka pravljeni su sir i kajmak. Buša daje kvalitetno punomasno mlijeko. mini|desno|200px|Stogovi [[Sijeno|sijena u Gusinju. Sijeno predstavlja osnovnu zimsku hranu za goveda, konje, ovce i koze.]] U 20. vijeku dolazi do gubitka interesovanja za gajenje niskoproduktivnih rasa, kao i do ukrštanja buše sa visokoproduktivnim plemenitim rasama goveda, što sve skupa dovodi do masovne depopulacije i svrstava na listu domaćih ugroženih vrsta životinja. Danas se u čistoj rasi Buša može naći jedino kod stanovnika u izolovanim planinskim oblastima Balkana, kao i kod savremenih organskih stočara, koji je drže u manjim ili većim stadima na slobodnoj (tradicionalnoj) ispaši.
Radi očuvanja ove autohtone rase goveda u BiH su formirani uzgojni centri na Manjači i Širokom Brijegu. Danas se jedno od najvećih stada buše od Crnog do Jadranskog mora sa preko 400 grla nalazi na Staroj planini.
U 21. vijeku, osim buše na Balkanu su ugroženi pojedini sojevi autohtone domaće ovce - pramenke, balkanske domaća koza, kao i bosanski brdski konj.
Afričko prvenstvo u rukometu 2014.
Afričko prvenstvo u rukometu 2014 je održano u Alžiru i Chéragau, Alžir, od 16 do 25 januara 2014. Prvenstvo je poslužilo kao kvalifikacijski turnir za Svjetsko prvenstvo u rukometu 2015. u Kataru.
U finalu, domaćin Alžir je pobjedio Tunis 25–21, te su osvojilu svoju sedmu titulu.
Sudije
11 sudijskih parova je određeno za ovo prvenstvo.
250px|thumb|Ivan Caçador i Eurico Nicolau, portugalske sudije, pozvane na prvenstvo
Žrijeb
Žrijebanje je održano 9. oktobra 2013.
SNAPC5
Podjedinica 5 snRNK-aktivirajućeg proteinskog komplesa je protein koji je kod ljudi kodiran genom SNAPC5.
Gross (2014) locirao je gen SNAPC5 na hromosomu 15q22.31, na osnovu poravnanja SNAPC5 sekvence (GenBank AF093593) sa genomskom sekvencom (GRCh37
Aminokiselinska sekvenca
Dužina polipeptidnog lanca je 98 aminokiselina, a molekulska težina  11.328 Da.
C: Cistein D: Asparaginska kiselina E: Glutaminska kiselina F: Fenilalanin G: Glicin H: Histidin I: Izoleucin K: Lizin L: Leucin M: Metionin N: Asparagin P: Prolin Q: Glutamin R: Arginin S: Serin T: Treonin V: Valin W: Triptofan Y: Tirozin
Kloniranje i ekspresija
Analizom mikrosekvence 19-kD polipeptida prisutnog u SNAPC-u, praćenom pretragom baze podataka EST i RT-PCR analizom, Henry et al. (1998) dobili su cDNK za kodiranje SNAPC5, koju su nazvali SNAP19. Analiza sekvence predvidjela je da protein od 98 aminokiselina sadrži motiv leucinskog zatvarača na svom N-kraju i proteinski dio glutamata od 10 ostataka na C-kraju.
Funkcija gena
Koristeći superpromjenu i imunoblot analize, Henry et al. (1998) potvrdili su postojanje SNAPC5 u kompleksu s elementom proksimalne sekvence (PSE) promotora snRNK i da je potreban za transkripciju gena snRNK i pol II i pol III. Analiza imunoprecipitacije kotransliranih SNAP gena sugerira da SNAPC4 čini okosnicu na kojoj se okupljaju SNAPC2  i SNAPC5. Ovo potonje je neophodno za naknadno sastavljanje SNAPC1 sa SNAPC4, nakon čega slijedi sastavljanje SNAPC3 sa SNAPC1. Rekonstituirali su SNAPC iz pet rekombinantnih podjedinica i pokazali da se ovaj jedarnii kompleks veže za PSE i usmjerava transkripciju s RNK pol II i pol III snRNA.
Tokyo Drift
Brzi i žestoki: Tokyo Drift je američki akcijski film iz 2006. godine u kojem glavnu ulogu igra Lucas Black. To je prvi film iz serijala Brzi i žestoki koji je režirao Justin Lin koji je režirao i Brzi i žestoki (2009), Brzi i žestoki 5 i Brzi i žestoki 6.
Također, jedini je dio koji nema niti jedan lik iz originalnog filma Brzi i žestoki, uz izuzetak Vin Diesela koji se pojavljuje na kraju filma u ulozi Dominica Toretta.
Radnja filma Tokyo Drift dešava se po završetku 6. dijela serijala, odnosno po Hanovom odlasku u Tokio.
Radnja
Nakon što je uništio svoj auto u ilegalnoj utrci, Sean Boswell (Lucas Black), mora otići živjeti s ocem, koji je američki vojnik u Tokiju, kako bi izbjegao kaznu zatvora. Prvog dana u školi se sprijateljio sa Twinkijem (Bow Wow), koji ga uvodi u svijet uličnih utrka u Japanu, a primjećuje i Neelu (Nathalie Kelley).
Iako mu je zabranjeno da vozi, on se takmiči sa Takashijem (Brian Tee), "Kraljem Drifta", koji ima veze sa japanskim jakuzama. Takashi je također i Neelin dečko. Posuđuje auto od Hana Seoul-Oha (Sung Kang), poslovnog partnera Takashija i gubi, usput uništavajući Hanov auto.
Da bi vratio svoj dug, on mora sada raditi za Hana. Kasnije, Han se sprijatelji sa Seanom i uči ga kako da "drifta", a Neela se nakon svađe sa Takashijem pojavljuje u Hanovoj garaži u kojoj je i Sean.
Takashijev ujak Kamata je vođa jakuza, i otkriva da je Han krao od njih za što krivi Takashija. Takashi se suočava sa Hanom, Seanom i Neelom, nakon čega oni bježe. U potjeri Han će poginuti, dok Sean i Neela uspjevaju preživjeti. Nedugo zatim, Takashi dolazi do kuće Seanovog oca u kojoj oni traže sklonište, i uperi pištolj u Seana. Ipak, pojavljuje se Seanov otac koji uperi pištolj u Takashija i on odlazi. Neela, uplašena za Seanov život, pristaje otići sa Takashijem.
Twinkie daje Seanu novac koji bi trebao da nadoknadi ono što je Han ukrao od Kamate i Sean odlazi u središte jakuza i predlaže Kamati da on i Takashi održe utrku te da poraženi napušta Tokio. Kamata se slaže, a Sean pobjeđuje u trci i dobija status "Kralja Drifta", te ostaje u Tokiju sa Neelom.
Film završava scenom u kojoj Seana izaziva nepoznati vozač koji je poznavao Hana. To je Dominic Toretto.
Produkcija
Neal H. Moritz koji je bio producent prethodna dva dijela, je započeo rad na filmu 2005. godine. U junu je postigao dogovor sa Justinom Linom za režiju. Lin se sjeća kako nije bio upoznat sa "driftanjem" kada mu je Moritz prišao.
Obzirom da nijedan kaskader iz studija nije mogao "driftati", Lin je morao zaposliti profesionalce kako bi odradili scene iz filma.
Komšići
Komšići su naseljeno mjesto u općini Žepče, Bosna i Hercegovina.
Historija
Naselje Komšići se do 2001. godine nalazilo u sastavu općine Maglaj.
Selišče (Tolmin)
Selišče su naseljeno mjesto u sastavu općine Tolmin, regija Goriška, Slovenija.
Historija
Do teritorijalne reorganizacije u Sloveniji nalazile su se u sastavu stare općine Tolmin.
Stanovništvo
Na popisu stanovništva 2011. godine, Selišče su imale 15 stanovnika.
Gareth Bale
Gareth Frank Bale velški je profesionalni nogometaš koji trenutno igra za američki klub Los Angeles FC i reprezentaciju Velsa. Dobio je pohvale od svojih kolega, koji su ga opisali kao nogometaša s "ogromnom brzinom, velikim sposobnostima, odličnom lijevom nogom i izuzetnim fizičkim kvalitetima".
Southampton
Dana 17. aprila 2006, sa 16 godina i 275 dana, Bale je postao drugi najmlađi igrač koji je ikada igrao za Southampton (nakon Theo Walcotta, koji je bio 132 dana mlađi) kada je debitovao u pobjedi 2-0 protiv Millwalla. Dana 6. augusta postigao je svoj prvi ligaški gol iz slobodnog udaraca i promijenio rezultat na 1-1 protiv Derby Countyja. Konačan rezultat na Pride Parku bio je 2-2.
Ponovo je postigao pogodak na "St. Maryju" protiv Coventryja u drugoj utakmici tima u sezoni 2006/07. iz još jednog slobodnog udarca. Bale je dalje razvio svoju reputaciju kao specijalista za slobodnjake. Do 16. decembra 2006. broj njegovih golova porastao je na pet, zahvaljujući kasnom pogotku protiv Sunderlanda i slobodnih udaraca protiv Hulla i kod kuće protiv Norwicha.
Kitaibelov jaglac
Kitaibelov jaglac ili Kitaibelova jagorčevina (lat. Primula kitaibeliana Schott – sinonimi: P. integrifolia Vis., non  L.; P. viscosa   Kit., non  Vill.) je biljka iz porodice Primulaceae'': jaglaci. U hromosomskoj garnituri ima 2n = 66.
Gareth Bale
Southampton
U decembru 2006. osvojio je Nagradu "Carwyn James" za mladu sportsku ličnost godine u izboru BBC Walesa i proglašen je najboljim mladim igračem lige 4. marta 2007.
Kitaibelov jaglac
Opis
Ova jagorčevina je trajnica koja je cijela žljezdasto ljepljiva. Skapus je visok 1,5-8 cm, a pri vrhu ima 1-3  cvijeta. Listovi su joj prizemni, u rozeti. Elipsoidni su ili duguljasti, dugi 2-9 cm, a široki 1-4 cm; ostepeno prelaze u široku peteljku. Mesnati su i  žljezdasto dlakavi, cjeloviti ili  pri  vrhu izverugano nazubljeni, manje-više gusto žljez­dasto dlakavi i ljepljivi, po rubu kratko trepavičasti. Brak­teje ove biljke su linearne, duge oko 2-11 mm.
Gareth Bale
Southampton
Njegova posljednja utakmica za Southampton je bila u prvoj utakmici polufinala u prvenstvu prrotiv Derby County-a 12. maja 2007. Bale je pretrpio povredu tokom drugog poluvremena, sprečavajući ga da se pojavi u drugoj utakmici. Ukupno je napravio 40 nastupa za Southampton i postigao pet golova.
Kitaibelov jaglac
Opis
Cvjeta u julu: cvjetovi su [[spol|dvo­spolni i aktinomorfni, sa dvojnim ocvijećem, koje ima i časicu i krunicu. Čaška je valj­kasto zvonasta, žljezdasto ljepljiva, dugs  7-13 mm Krunica je sulatična, sa 5 latica koje u donjem dijelu srastaju u valjkastu pro­duženu  cijev, dužu od čašice. Crvene su do ljubičastocrvene, u gornjem dijelu su raširene u široki obod. Peteljke cvjetova su duge 2-12 mm. Ima 5 prašnika, a  tučak  ima  jedan  vrat, sa jednom   njuškom i jednodijelnom plodnicom.
Gareth Bale
Tottenham Hotspur
Godine 2007. potpisao je za londonski Tottenham Hotspur za naknadu od 7 miliona funti. Tokom boravka u Tottenhamu menadžer je odlučio da ga pretvori u napadača. Od sezone 2009/10, pod vodstvom Harryja Redknappa, postao je ključni igrač tima i igravši na utakmici Lige prvaka 2010/11. privukao je veliku pažnju medija širom svijeta. Godine 2011. i 2013. proglašen je PFA igračem godine po izboru kolega nogometaša, a izabran je i u UEFA Tim godine. Potonje godine također je izabran za najboljeg mladog (PFA) te velškog igrača.
Kitaibelov jaglac
Opis
Plod je (plod)|tobolac sa više tamnosmedih sjemenki.
Gareth Bale
Real Madrid
Dana 1. septembra 2013. prešao je u Real Madrid za nevjerovatnih 100 miliona eura postavši najskuplji igrač ikada, sve dok nije u augustu 2016 godine taj rekord oboren od Paul Pogbe transferom iz Juventusa u Manchester United za nevjerovatnih 105 miliona eura. Bale je igrao važnu ulogu u svojoj prvoj sezoni u Real Madridu, pomažući klubu da osvoji Kup kralja i UEFA Ligu Prvaka 2013-14. U nastavku sezone je osvojio UEFA Superkup i FIFA Svjetsko klupsko prvenstvo 2014. godine. Dvije godine kasnije, bio je ključni igrač u drugoj fazi UEFA Lige Prvaka, osvojivši naslov 2015-16 i što je bio izabran za UEFA Liga Prvaka - Tim sezone. U 2016. godini ESPN je objavio listu najpoznatijih svjetskih sportaša gdje se Bale nalazi na 12. mjestu.
Kitaibelov jaglac
Ekologija i rasprostranjenje
Ova biljka je izrazita planinska hazmofita. Raste u pukotinama krečnjačkih stijena i na stjenovitim  policama, na nadmorskim visinama između 1.600 i 2.100 m. Susreće se u ekim endemičnim biljnim zajednicama sa vrstama roda Mi­cromeria i Potentilla.
Endem je Centralnih Dinarida, od Kleka, na sjeverozapadu, do Veleža i Visočice, na jugoistoku. U bosni i Hercegovini poznati lokaliteti su Velež,  Vran, Prenj,  Čabulja, čvrsnica, Piasa i Visočica, a u Hrvatskoj Klek i Velebit.
Locus classicus je u Hrvatskoj (Schott, H. 1852.).
Pornhub
Pornhub je mrežna usluga za razmjenu pornografskih videozapisa i najveći pornografski veb-sajt na internetu. Osnovan je u Montréalu 2007. i otad pruža profesionalne i amaterske usluge fotografiranja. Ima urede i servere u San Francisku, Houstonu, New Orleansu i Londonu. U martu 2010. kupila ga je kompanija Manwin (danas poznata pod imenom MindGeek) koja također posjeduje druge pornografske veb-sajtove.
Historija
Stranicu, tad u sklopu kompanije Interhub, osnovao je veb-programer Matt Keezer i pokrenuo početkom 2007. U martu 2010. kompaniju je kupio Fabian Thylmann, rukovodeći partner konglomerata Manwin, danas poznatijeg pod imenom MindGeek. Pornhub sačinjava MindGeekovu "Pornhub mrežu" koja se sastoji od stranica YouPorn, RedTube i njima sličnim. Iako nije najpopularniji pornografski veb-sajt, ipak je najveći na internetu pružajući više videozapisa od bilo kojeg sličnog sajta.
Veb-sajt posjetiocima omogućava pregled pornografskih videozapisa iz niza kategorija, uključujući profesionalne i amaterske videozapise. Korisnici imaju na raspolaganju razne mogućnosti poput podjele videozapisa na društvenim mrežama ili ocjenjivanje njihovog kvaliteta. Korisnici također mogu napraviti besplatni korisnički račun koji im omogućava komentiranje, preuzimanje i dodavanje videozapisa na spisak omiljenih videa; također mogu postavljati vlastite videozapise. Kako bi se riješili nelegalnog sadržaja, korisnici se podsticaju da prijave neprikladne videozapise koje će Pornhub potom pregledati i ukloniti ako krše uslove korištenja veb-sajta.
U nastojanju da pruži što bolju kvalitetu sadržaja, kompanija je u oktobru 2013. pokrenula uslugu "Pornhub Select" (doslovno "Pornhub bira" u značenju "Odabrani sadržaj s Pornhuba"). Dana 9. oktobra 2013. Pornhub je pokrenuo veb-sajt za kuratorstvo pod nazivom "PornIQ" koji koristi razne algoritme kako bi napravio prilagođene spiskove za reprodukciju koji se zasnivaju na nizu faktora, počev od omiljenih vrsta pornografskih videozapisa, koliko je sati kad korisnik posjećuje sajt, u kojem se dijelu svijeta nalazi, pa do dostupnog vremena kojim korisnik raspolaže da ga (ili ih) gleda. David Holmes sa PandoDailyja naglasio je da ovakav način izgradnje prilagođenih spiskova za reprodukciju koristeći znatnu količinu podataka, izdvaja Pornhub od drugih usluga koje su pokušale napraviti slične usluge. Također je naglasio da ovo označava novi trend među Web 2.0 sajtovima tako što se prelazi s običnog traženja sadržaja na pasivno kuratorstvo.
Prema podacima iz 2009. tri najveća pornografska veb-sajta "RedTube, YouPorn i PornHub – zajedno imaju 100 miliona pojedinačnih posjetioca". Nakon što je Njemačka porazila Brazil na Svjetskom prvenstvu u nogometu 2014, Pornhub je apelovao korisnike da prestanu postavljati snimke s naslovima koji sadrže seksualne aluzije na poraz.
U junu 2015. PornHub je objavio da će početi snimati pornografske filmove u svemiru, nazivajući ih Sexplorations. Sajt se nada da će pokrenuti svemirsku misiju i snimiti film 2016, s tim da će donatori s IndieGogoa pokriti troškove produkcije od 3,4 miliona dolara. U Sexplorationsu glumit će Eva Lovia i Johnny Sins koji će proći kroz "šest mjeseci rigorozne obuke" prije svemirske misije.
Dana 1. februara 2016. PornHub je pokrenuo internetski kasino kojeg pokreću Betsoft, Endorphina i 1x2gaming. Za prvoaprilsku šalu 2016. sajt je početnu stranicu promijenio u CornHub ("corn" je engleska riječ za kukuruz) koja je prikazivala videozapise kukuruza u kombinaciji sa seksualno primamljivim naslovima.
Navodi kršenja autorskih prava
Godine 2010. pornografske kompanije Pink Visual i Ventura Content pokrenuli su sudski spor navodeći da su vlasnici Pornhuba, Mansef Inc. i Interhub, prekršili njihova autorska prava pokazivajući 95 videozapisa na sajtovima Pornhub, Keezmovies, Extremetube i Tube8. Ventura Content je naveo da je 45 videozapisa reproducirano "na desetine miliona puta" i da piratstvo ugrožava "cijelu industriju za odrasle". Parnica je riješena u oktobru 2010. s tim da se detalji ne znaju. Stranke su se dogovorile da će sajtovi sadržavati digitalne otiske prstiju videozapisa kako bi lakše mogli otkriti kršenje autorskih prava. Smatra se da Pornhub i slične kompanije predstavljaju jaku konkurenciju sajtovima s plaćenim sadržajem, tradicionalnim pornografskim časopisima i pornografskim DVD-ovima.
Nosivi uređaj
U februaru 2015. kompanija je najavila da rade na narukvici opremljenoj električnim generatorom kinetičke energije. Prvenstveno namijenjen muškarcima, uređaj koristi gornje i donje kretanje prilikom samozadovoljavanja za punjenje potrošačke elektronike.
Ruairi O'Connor
Ruairi O'Connor je irski glumac. Poznat je po ulozi Henryja Tudora, u Starzovoj seriji Španska princeza. Tumačio je ulogu Arne Cheyenne Johnson u filmu Prizivanje 3
Život
O'Connor je odrastao u Howthu, u Dublinu u Irskoj. Njegova porodica je se preselila na selo kada je on imao 14. godinu. 2015. godine, Diplomirao je gulumu na Akdeij iLir na Trinity College u Dublinu.
O'Connor trenutno živi između Londona i Dublina.
Karijera
O'Connor počeo je svoju karijeru kada je izabran za ulogu Nialla u filmu "Šta je Richard uradio". 2016. godine, dobio je gostujuću ulogu u seriji "Ne može nositi". Kasnije je dobio svoje prve velike televizijske uloge kao Michael Vincent u Sky One seriji. Iste godine glumio je kao školski nasilnik i glavni antagonista je bio u filmu "Zgodan vrag". That same year, he starred as the school-bully and chief antagonist Weasel in the teen coming of age film Handsome Devil. 2018. godine, O'Connor je glumio zajedno u filmu Teen Spirit sa Elle Fanning. U maju 2018. godine, najavljeno je da će O'Connor tumačiti ulogu princa Harryja Tudora, u Starzovoj televizijskoj seriji "Španksa princeza". Starz je najavio kasnije drugu seriju od osam epizoda, a snimanje je počelo u septembru 2019. godine. O'Connor je tumačio ulogu Arena Cheyenna Johnsona u filmu Prizivanje 3, čija je premijera filma bila 2021. godine.
Holecistokinin
Struktura
Postojanje CCK prvi je sugerirao britanski fiziolog Joy Simcha Cohen, 1905. It was discovered in 1943 by A.C. Ivy and E. Olberg. Član je porodice peptidnih hormona gastrin/ holecistokinin i po strukturi je vrlo sličan gastrinu, drugom gastrointestinalnom hormonu. CCK i gastrin imaju pet istih C-terminalnih aminokiselina. CCK se sastoji od različitog broja aminokiselina s, ovisno o posttranslacijskoj modifikaciji prekursora od 150 aminokiselina, preproholecistokinina. Dakle, peptidni hormon CCK ima nekoliko oblika, svaki identificiran brojem aminokiselina koje sadrži, npr. CCK58, CCK33, CCK22 i CCK8. Za CCK58 se pretpostavlja spiralno uvrnuta konfiguracija. Biološka aktivnost počiva na C-kraju peptida. Većina CCK peptida ima sulfatnu grupu vezanu za tirozin,  lociranu na sedam ostataka sa C-kraja. Ova modifikacija je presudna za sposobnost CCK da aktivira receptor holecistokinina A. Javljaju se i nesulfatirani CCK peptidi koji posljedično ne mogu aktivirati CCK-A receptor, ali njihova biološka uloga ostaje nejasna..
Funkcija
CCK ima važnu fiziološku ulogu, i kao neuropeptid u centralnom nervnom sistemu i kao peptidni hormon u crijevima. Sudjeluje u brojnim procesima, kao što su probava, sitost i anksioznost.
Probavna
CCK sintetiziraju i oslobađaju enteroendokrine ćelije u mukoznoj sluznice tankog crijeva (uglavnom u duodenumu i jejnumu), zvane enteroendokrine ćelije, neuroni crijevnog nervnog sistema i neuroni u mozgu. Brzo se ispušta u cirkulaciju, kao odgovor na obrok. Najveći stimulator oslobađanja CCK je prisustvo masnih kiselina i / ili određenih aminokiselina u himusu koji ulazi u dvanaestpalačno crijevo. Pored toga, oslobađanje CCK stimulira i monitor peptid (oslobađaju ga acinarne ćelije gušterače), CCK-oslobađajući protein (posredstvom parakrine signalizacije iz enterocita u želučane sluznice i crijevne sluznice) i acetilholin (oslobađa parasimpatički nerv, vlakna vagusnog nerva).
U cirkulacijskom sistemu, CCK ima relativno kratak poluživot.
Varenje
CCK posreduje probavi u tankom crijevu, inhibirajući pražnjenje želuca. Stimulira acinarne ćelije pankreasa da oslobode sok bogat pankreasnim probavnim enzimima (otuda i alternativni naziv, pankreozin), koji katalizira probavu masti, proteina i ugljikohidrata. Dakle, kako opadaju razine supstanci koje stimuliraju oslobađanje CCK, opada i koncentracija hormona. Oslobađanje CCK takođe inhibira somatostatin i peptid gušterače. Tripsin, proteaza koju oslobađaju acinarne ćelije gušterače, hidrolizira CCK-oslobađajući peptid i nadgleda peptid, u stvari isključujući dodatne signale za lučenje CCK.
CCK takođe uzrokuje povećanu proizvodnju jetrene žuči i stimulira kontrakciju žučne kese i opuštanje Oddijevog sfinktera (Glissonovog sfinktera), što rezultira unošenjem žuči u duodenumski dio tankog crijeva. Žučna so oblikuje amfipatični lipid, micelu koja emulgira masti, pomažući u njihovoj probavi i apsorpciji.
Sitost
Kao peptidni hormon, CCK posreduje pojavu sitosti, djelujući na CCK receptore, koji su široko rasprostranjeni u  centralnom nervnom sistemu. Smatra se da je mehanizam za suzbijanje gladi smanjenje brzine pražnjenja želuca. CCK također ima stimulirajuće efekte na vagusni nerv, efekte koje može inhibirati kapsaicin. Stimulativni efekti CCK suprotstavljaju se efektima grelina, za koje je dokazano da inhibiraju vagusni nerv.
Efekti CCK razlikuju se među jedinkama. Naprimjer, kod pacova, davanje CCK značajno smanjuje glad kod odraslih mužjaka, ali je nešto manje djelotvorno kod mlađih ispitanika, pa čak i malo manje djelotvorno kod ženki. Efekti CCK-a na suzbijanje gladi, kod gojaznih pacov također su smanjeni.
Nervna
CCK je široko rasprostranjen u centralnom nervnom sistemu, sa visokim koncentracijama u limbnom sistemu. CCK se sintetizira kao 115-aminokiselinski prethormon, koji se zatim pretvara u višestruke izoforme. Prevladavajući oblik CCK u centralnom nervnom sistemu je sulfatni oktapeptid, CCK-8S.
Anksiogena
I kod ljudi i kod glodara, studije jasno pokazuju da povišeni nivo CCK uzrokuje povećanu anksioznost. Čini se da je mjesto efekata CCK koji izazivaju anksioznost središnje, a specifični ciljevi su bazolateralna amigdala, hipokampus, hipotalamus, periakveduktna siva masa i korteksne regije.
Panikogena
CCK fragment tetrapeptida CCK-4 (Trp–Met–Asp–Phe–NH2) pouzdano uzrokuje anksioznost i napad panike (panikogeni efekat) kada se daje ljudima i obično se koristi u naučna istraživanja u tu svrhu, kako bi se testirali novi anksiolitski lijekovi.
Pozitronska emisiona tomografija, vizuelizacijom regionalnog moždanog krvotoka kod pacijenata koji su podvrgnuti napadima panike izazvanim CCK-4, pokazuju promjene u prednjem cingulativnom girusu, regiji klaustrum – otočići – amigdala  i malom mozgu.
Halucinogena
Nekoliko studija implicira CCK kao uzrok vizuelnih halucinacija u Parkinsonovoj bolesti. Mutacije u CCK-receptorima, u kombinaciji s mutiranim CCK genima, pojačavaju ovu povezanost. Ove studije su također otkrile potencijalne rasne / etničke razlike u distribuciji mutiranih CCK gena.
Interakcije
Dokazano je da CCK, u interakciji s receptorom za holecistokinin A, koji se nalazi uglavnom na acinarnim ćelijama pankreasa i receptoru za holecistokinin B, uglavnom u mozgu i želucu. CCKB receptor takođe veže gastrin, gastrointestinalni hormon koji učestvuje u stimuliranju oslobađanja želučane kiseline i rastu želučane sluznice. Također je pokazano da CCK komunicira sa kalcineurinom u gušterači. Kalcineurin će nastaviti aktivirati faktore transkripcije NFAT 1–3, koji će stimulirati hipertrofiju i rast gušterače. CCK se može stimulirati prehranom s visokim udjelom proteina ili inhibitora proteaze. Dokazano je da CCK komunicira sa oreksinskim neuronima, koji kontroliraju apetit i budnost (spavanje). CCK can have indirect effects on sleep regulation.
CCK u tijelu ne može prijeći krvno-moždanu barijeru, ali određeni dijelovi hipotalamusa i moždanog stabla nisu zaštićeni barijerom.
Besnik
Besnik je naseljeno mjesto u općini Rožaje, Crna Gora.
Mjesna zajednica
Naselje Besnik sjedište je istoimene mjesne zajednice koja se nalazi u istočnom dijelu općine Rožaje. Od grada je udaljeno 12 km, a povezano je magistralnim i asfaltnim putem. MZ se sastoji od Gornjeg i Donjeg Besnika. Stanovništvo se uglavnom bavi drvopreradom, ali i stočarstvom. Na području MZ postoji područno odjeljenje OŠ Bać, kao i džamija.
Baredi
Baredi su naseljeno mjesto u sastavu općine Izola, regija Obalno-kraška, Slovenija.
Historija
Do teritorijalne reorganizacije u Sloveniji nalazili su se u sastavu stare općine Izola.
Stanovništvo
Na popisu stanovništva 2011. godine, Baredi su imali 145 stanovnika.
Godemarci
Godemarci su naseljeno mjesto u sastavu općine Ljutomer, regija Pomurska, Slovenija.
Historija
Do teritorijalne reorganizacije u Sloveniji nalazili su se u sastavu stare općine Ljutomer.
Stanovništvo
Na popisu stanovništva 2011. godine, Godemarci su imali 94 stanovnika.
Roberto Rosetti
Roberto Rosetti nekadašnji je italijanski nogometni sudija. Rođen je u Torinu. Osim maternjeg, govori engleski i francuski jezik. Počeo je suditi 1983, a prvu utakmicu u Seriji A vodio je 1996. FIFA-inu značku dobio je 2002. Osim sudijskih dužnosti, radi i kao direktor bolnice.
Ubraja se među najbolje sudije svih vremena na spisku koji održava Međunarodna federacija za nogometnu historiju i statistike (IFFHS). Povukao se nakon Svjetskog prvenstva 2010. kako bi preuzeo poziciju u Nogometnom savezu Italije kao glavni sudija za Seriju B.
Luciano Moggi, tadašnji generalni direktor Juventusa, opisao je Rosettija i njegovog kolegu Pierluigija Collinu kao previše "objektivne" u presretnutom telefonskom razgovoru. Moggi je također tvrdio da Rosetti i Collina trebaju biti "kažnjeni" za odluke protiv Juventusa u tom istom razgovoru.
Karijera
Bio je jedan od mnogih sudija koje su sudile u Ligi prvaka 2007/08. Sudio je polufinale između Chelseaja i Liverpoola na Stamford Bridgeu.
Izabran je za sudiju na Evropskom prvenstvu 2008. u Švicarskoj i Austriji. Na turniru je sudio:
Bio je jedan od mnogih sudija koje su sudile u Ligi prvaka 2008/09.
Hrenovica
Hrenovica je naseljeno mjesto u općini Pale, Bosna i Hercegovina.
Roberto Rosetti
Statistike
* (Izvor: weltfussball.de)
DDR-Oberliga 1965/1966.
DDR-Oberliga 1964/1965. je bila sedamnaesta sezona najvišeg nogometnog ranga u Istočnoj Njemačkoj. U takmičenju je igralo 14 klubova.
Prvak je bio ASK Vorwärts Berlin sa 34 osvojenih bodova. Drugoplasirani je bila FC Carl Zeiss Jena sa dva boda manje. Iz lige su ispali Rot-Weiß Erfurt i Magdeburg. Najbolji strijelac je bio Henning Frenzel sa 22 pogodaka.
Tabela
desno
Slap ob Idrijci
Historija
Do teritorijalne reorganizacije u Sloveniji nalazio se u sastavu stare općine Tolmin.
Stanovništvo
Na popisu stanovništva 2011. godine, Slap ob Idrijci je imao 242 stanovnika.
Napomena: ''Do 1955. iskazivano pod imenom Slap.''
Obratna genetika
Obratna genetika ili reverzna genetika (eng. reverse genetics)  je pristup otkrivanju  funkcije gena  analizom  fenotipskih efekata određenih sekvenci, dobijenih sekvenciranjem DNK. Ovaj istraživački proces se odvija u suprotnom smjeru u odnosu na normalni tok klasičnih genetičkih puteva. Kraće rečeno, dok unaprijedna genetika (genetika unaprijed) nastoji pronaći genetičku osnovu fenotipa ili osobine, obratna genetika nastoji naći onaj fenotip koji nastaje kao rezultat pojave  određenih genetičkih sekvenci.